**ՀԻՄՆԱՎՈՐՈՒՄ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԱԲՈՎՅԱՆԻ ՀԱՄԱՅՆՔԱՅԻՆ ԵՆԹԱԿԱՅՈՒԹՅԱՄԲ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻ ԱՇԽԱՏՈՂՆԵՐԻ ՔԱՆԱԿԸ, ՀԱՍՏԻՔԱՑՈՒՑԱԿՆԵՐԸ ԵՎ ՊԱՇՏՈՆԱՅԻՆ ԴՐՈՒՅՔԱՉԱՓԵՐԸ 2025 ԹՎԱԿԱՆԻ ՀԱՄԱՐ ՀԱՍՏԱՏԵԼՈՒ ՄԱՍԻՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Որոշման նախագիծը մշակվել է «Տեղական ինքնակառավարման մասին» օրենքի 18-րդ հոդվածի 1-ին մասի 28-րդ կետի և 35-րդ հոդվածի 1-ին մասի 7-րդ կետի համաձայն։ ՀՈԱԿ-ների հաստիքներում հիմնականում փոփոխություն չի կատարվել և աշխատավարձի բարձրացում չի նախատեսվել։ Պլանավորել ենք տարեկան 4 եռամսյակներում իրականացնել պարգևատրում՝ իրենց ամսական աշխատավարձի պաշտոնական դրույքի 100 տոկոսի չափով։ Հաստիքի ավելացում նախատեսվել է Աբովյան համայնքի «Աբովյան քաղաքի Գագիկ Ծառուկյանի անվան սպորտի և մշակույթի համալիր կենտրոն» համայնքային ոչ առևտրային կազմակերպությունում 1 հատ սպորտային հոգեբանի հաստիք, 2 հատ թենիսի մարզիչ-մանկավարժի հաստիք։

Աշխատավարձի բարձրացում իրականացվել է Աբովյան համայնքի «Աբովյան քաղաքի Զարեհ Սահակյանցի անվան երաժշտական դպրոց», «Աբովյան քաղաքի գեղարվեստի դպրոց» և «Աբովյան քաղաքի շախմատի դպրոց» համայնքային ոչ առևտրային կազմակերպությունների տնօրենների համար՝ սահմանելով 350 000 դրամ՝ հաշվի առնելով կազմակերպությունների ծանրաբեռնվածությունը։

«Աբովյանի համայնքային կոմունալ տնտեսություն» համայնքային ոչ առևտրային կազմակերպությունում ավելացվել է 1 ավագ հաշվապահի հաստիք, որը կաջակցի կազմակերպությունում իրականացվող գնման գործընթացին։
Իրավական ակտն ընդունվում է յուրաքանչյուր տարի, բյուջեն հաստատելուց առաջ։ Մշակված ավագանու որոշման նախագիծը կրում է անհատական բնույթ, քանի որ այն վերաբերվում է միայն Աբովյանի համայնքի ենթակայությամբ համայնքային ոչ առևտրային կազմակերպություններին։
Հայաստանի Հանրապետության Կոտայքի մարզի Աբովյանի համայնքային ենթակայությամբ ոչ առևտրային կազմակերպությունների աշխատողների քանակը, հաստիքացուցակները և պաշտոնային դրույքաչափերը 2025 թվականի համար հաստատելու մասին որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։
Հայաստանի Հանրապետության Կոտայքի մարզի Աբովյանի համայնքային ենթակայությամբ ոչ առևտրային կազմակերպությունների աշխատողների քանակը, հաստիքացուցակները և պաշտոնային դրույքաչափերը 2025 թվականի համար հաստատելու մասին որոշման նախագծի Աբովյան համայնքի բյուջեում եկամուտները չեն ավելանա, իսկ ծախսերը կավելանան ամսական մոտ 1 000.0 հազար դրամով։

**ՀԱՄԱՅՆՔԻ ՂԵԿԱՎԱՐ՝ Է. ԲԱԲԱՅԱՆ**